รบสวนสอบถามค่ะ โดนกรรไกรขึ้นสนิมบาดนิ้ว แผลกว้างประมาณ 1 ซม. จึงรีบนำน้ำเกลือมาล้างแผลแล้วทาเบตาดีน อยากทราบว่าต้องฉีดวัคซีนบาดทะยักอีกหรือไม่ เพราะล่าสุดเคยฉีดมาแล้ว 1 เข็ม ตอนโดนสุนัขกัดเมื่อ 2 ปีที่แล้ว ขอบค่ะ
สวัสดีค่ะ การโดนกรรไกรบาดจนมีแผลเปิดนั้น เป็นช่องทางรับเชื้อบาดทะยักได้ค่ะ ช่องทางอื่นๆที่ต้องระวังด้วยเช่นการถูกสัตว์กัด การถูกตะปูตำ การที่แผลสัมผัสกับดิน เป็นต้นโดยการกระตุ้นวัคซีนบาดทะยักนั้น ควรกระตุ้นทุก 10 ปี แต่ถ้าเป็นแผลเสี่ยงดังกล่าวมา ถ้าเข็มล่าสุดเกิน 5 ปีจะมีการกระตุ้นซ้ำดังนั้นในกรณีนี้ที่กระตุ้นล่าสุดแค่เมื่อ 2 ปีก่อน ยังไม่มีความจำเป็นต้องไปฉีดซ้ำแต่แนะนำว่าถ้าแผลกว้าง เจ็บเยอะ ควรไปพบแพทย์เพื่อทำแผลที่รพ.หรืออาจต้องเย็บแผล และรับยาฆ่าเชื้อด้วยค่ะ